APSTIPRINĀTS

Ropažu novada pašvaldības 

iepirkumu komisijas 

2026. gada 1. septembra sēdē

(protokols Nr. 1.3-4.1/2026/80-6)

Iepirkuma komisijas sniegtā atbilde uz ieinteresēto 

piegādātāju jautājumiem
atklātā konkursā „ Garkalnes Mākslas un vispārizglītojošās pamatskolas piebūves būvniecība”, 
identifikācijas Nr. RPN 2026/80
1. jautājums

Lokālajā tāmē Nr.1,6 J-1 un J-2 jumta segums ir norādīts valcprofila jumta segums. Taču projekta specifikācijās (AR-15-iA; AR-33) nav atrodams jumta seguma biezums. Lūdzu sniegt skaidrojumu.
1. atbilde
Jumta seguma biezumu paredzēt ne plānāku par 0,5mm.
2. jautājums

Lūdzu precizēt Lokālā tāme Nr.1,12 – Apzaļumošanas darbi pozīciju “Nocirst kokus, izraut celmus un izvest utilizācijai (43 gb.)”, kādi ir koku izmēri 
2. atbilde
Skatīt vispārīgās daļas arborista atzinumu.

3. jautājums
Lūdzu precizēt Lokālā tāme Nr.1,13 – Dažādi darbi – labiekārtošanas elementi “Karoga novietne (3 gb.)”. Izskats, tehniskā specifikācija utt.
3. atbilde

Šī atsauce ir uz esošo karogu mastu pārvietošanu, kas patreiz izvietoti teritorijas zonā, kas tiks pārbūvēta, un esošo karoga mastu vietas nevarēs saglabāt. Nav jāparedz jauni karoga masti.

4. jautājums
Lūdzu precizēt Lokālajā tāmē Nr.1-6 pozīcijās Nr.32-35 jumta vertikālajām kāpnēm TA-1; TA-2; TA-3; TA-4 stiprināšanas attālumu no sienas, un to mezglus montāžai.
4.atbilde
Konkrētie izbūves mezgli saskaņojami būvniecības gaitā autoruzraudzības kārtībā ar projekta autoru.

5.jautājums

Iepirkuma būvprojekta daļā 15_EL, lapās EL-2.1 līdz EL-2.16 un iepirkuma specifikācijā Tāmē 2,1- Iekšējie elektrotīkli, apgaismojums, spēka pievadi. Pozīcijās no poz-2  līdz poz-114. Nav norādīti elektrosadalnes montāžas veids sadalnēm: GS, 1ES1, 1ES2, 2ES1, 2ES2, 2ES, 3ES1, 3ES2, 3ES3, 4ES1, 4ES2, 4ES3, SKES, ZES, VIES, TAS.

Jautājums: Lūdzu precizēt, kuras no šīm sadalnēm ir paredzētas virs apmetuma (v/a) un kuras zem apmetuma (z/a) izpildījumā.
5.atbilde
Virs apmetuma: 1ES1; GS; TAS; VIES; UATSP; UGVS; 2ES2; 3ES2; 4ES2.
Zem apmetuma: 1ES2; ZEM; SKES; 2ES1; 2ES2; 2ES3; 3ES1; 3ES3; 4ES1; 4ES3.
6.jautājums

Iepirkuma Specifikācijas Tāmē 2,1- Iekšējie elektrotīkli, apgaismojums, spēka pievadi. Specifikācijā iekštelpu sadalnēm ir norādīta aizsardzības pakāpe IP43. Vēlos noskaidrot, vai šī prasība ir strikta un obligāta? Sadalņu korpusi ar IP43 izpildījumu tirgū ir ar ievērojami ierobežotāku pieejamību un būtiski augstākām izmaksām. Ja objekta apstākļi atļauj, vai iekštelpu risinājumiem drīkstam piedāvāt standarta IP30 / IP31 / IP40 korpusus (vai attiecīgi IP55/IP65 mitrākām/tehniskām telpām), lai piedāvājums būtu ekonomiski izdevīgāks un ātrāk piegādājams?

Jautājums: Pasūtītājam lūgums skaidrot vai papildināt iepirkuma specifikāciju norādot nepieciešamo aizsardzības pakāpi. 
6.atbilde
IP43 ir apzīmējums, kur ‘4’ apzīmē faktisku tireciennoturību, un ‘3’ apzīmē ūdens noturību. Abi šie rādītāji ir īpaši svarīgi skolas zonās/telpās, kur klāt tiek skolnieki. Lai pasargātu no iespējamiem atgadījumiem, kur sadalni caurdur ar asu priekšmetu vai, ka aplej ar ūdens pudeli, tiek norādīts IP43 marka. IP30 markai nav nevinena no šīm aizsardzībām, un IF40 trūkst ūdens aizsardzība. IP55/65 ir pieņemams aizvietotājs jebkurā gadījumā, un ir obligāts priekš, mitrām telpām vai ārtelpām. IP30 nav pieņemams. IP40 ir pieņemams telpās kurās nav paredzēta audzēkņu uzturēšanās, tas ir tehniskās telpas un skolotāju palīgtelpas, konkrēti sadalnes - TAS, 1ES1, GS, UGVS, VIES, 2ES2; 3ES2. Visām pārējām jāizmanto IP43 vai labākas klases sadalnes.
7.jautājums

Iepirkuma Specifikācijas Tāmē 2,1- Iekšējie elektrotīkli, apgaismojums, spēka pievadi.,  poz. nr. 114, Ugunsdzēsības sistēmas vadības sadalne UGVS, IP44, ~230V, ar automātikas komplektu - 1.kompl. Būvprojektā nav pievienota izpildshēma UGVS vadības sadalnei,

Jautājums: Pasūtītājam lūgums skaidrot vai papildināt iepirkuma specifikāciju norādot nepieciešamo Ugunsdzēsības sistēmas vadības sadalne UGVS shēmu.
7.atbilde
UGVS shēma atkarīga no izvēlētā ražotāja, un tam pieejamajiem risinājumiem. Tipveida shēma nav piemērojama visiem ražotājiem, tāpēc, lai neierobežotu piegādātāju izvēli, UGVS shēma netiek ietverta projektā, bet gan tikai paredzēts apjoms tās izbūvei. UGVS shēmu izstrādāt būvuzņēmējam būvdarbu laikā, pēc ražotāja rekomendācijām, un saskaņot ar autoru pirms izbūves.
8.jautājums

Iepirkuma Specifikācijas Tāmē 3,5 - Vājstrāvas tīkli. Norādīti apjomi nesakrīt ar būvprojektā 24_EST uzrādītiem apjomiem lapā Garkalnes _EST_IS.

Jautājums: Pasūtītājam lūgums skaidrot vai papildināt iepirkuma specifikāciju norādot precīzos EST apjomus.
8.atbilde
Aizpildīt apjomus, kas norādīti tāmē.

9.jautājums
Pie projekta nav klāt skaidrojošo rakstu šādām sadaļām: AS, CI, TK, VN. Vai ir iespējams tos dabūt? 
9.atbilde

Sadaļas AS, CI, TK, VN nav iekļautas projekta sastāvā.
10.jautājums
ELT tāmes daļā ir norādīti tikai galvenie materiāli, bet nav paredzēti āra darbi un palīgmateriāli – tranšeju rakšana un aizbēršana, smilts, signāllente u.c. Kur tāmē jāiekļauj šo darbu un palīgmateriālu izmaksas?
10.atbilde
Inženieris specifikācijā nav izdalījis zemes darbus. Ja inženieris neparedz atsevišķi izdalīt, tad šos darbus var iekļaut pie kabeļu vai cauruļu metriem.

11.jautājums

Līguma projekta 2.2.1./2.2.2./10.5. punkti.
Lūdzu norādīt cik dienu laikā Būvuzraugam ir pienākums izskatīt Būvuzņēmēja iesniegtos darba apjomus.

Lūdzu paskaidrot, vai Būvuzrauga apstiprinātie Darbu apjomi Līguma 2.2.1. un 2.2.2.p. ir tas pats vai cits dokuments, kas minēts 10.5. punktā “akts”? Ja tie ir divi atšķirīgi dokumenti, lūdzam papildināt 10.5.p., ka :

Pušu parakstīts Darbu izpildes akts par iepriekšējā mēnesī izpildītajiem Darbiem un Būvuzrauga apstiprinātie Darbu apjomi ir pamats starpmaksājumu veikšanai Būvuzņēmējam.

11.atbilde

Pasūtītājs skaidro, ka Līguma 2.2.1. punktā minētie Būvuzrauga apstiprinātie Darbu apjomi un Līguma 10.5. punktā minētais akts ir savstarpēji saistīti viena maksājuma pamatojuma ietvaros. Līguma izpildē būvdarbu izpildes aktu saskaņošana un izskatīšana tiks veikta, ievērojot līguma noteikumus un piemērojamo normatīvo regulējumu, tostarp publisko būvdarbu līgumiem piemērojamās prasības.

Līguma projekta punkti netiek grozīti.
12.jautājums

Līguma projekta 3.2.punkts
BUN saņemšanā ir nepieciešams saņemt dokumentus no Pasūtītāja par būvuzraudzības un autoruzraudzības pakalpojumiem, līdz ar to minētais termiņš 10 darba dienas var tikt skaitīts tikai no brīža, kad Pasūtītājs būs iesniedzis Uzņēmējam visu dokumentāciju (tajā skaitā par Būvuzraugu, autoruzraugu), kas nepieciešama BUN saņemšanai.

Lūdzam precizēt šo punktu.

12.atbilde

Pasūtītājs skaidro, ka līguma slēgšanas un izpildes uzsākšanas laikā Pasūtītājs nodrošinās savā kompetencē esošo informāciju un dokumentus, kas nepieciešami būvdarbu uzsākšanas nosacījumu izpildei BIS, tostarp informāciju par būvuzraugu un autoruzraugu. Minētais punkts neparedz Būvuzņēmēja atbildību par tādu informāciju vai dokumentiem, kuru nodrošināšana ir Pasūtītāja kompetencē. Līguma projekta 3.2. punkts netiek grozīts.
13.jautājums
Līguma projekta 4.4.punkts
Lūdzu precizēt minēto punktu, ka 

Būvuzņēmējs vienlaicīgi ar atzīmes izdarīšanu par būvdarbu uzsākšanas nosacījumu izpildi BIS ieceļ sertificētu atbildīgo būvdarbu vadītāju, atbilstoši Būvuzņēmēja piedāvājumam Iepirkumā, kā arī darba aizsardzības koordinatoru.

13.atbilde

Pasūtītājs skaidro, ka atbildīgā būvdarbu vadītāja un darba aizsardzības koordinatora savlaicīga norādīšana pēc līguma noslēgšanas ir nepieciešama līguma izpildes organizēšanai un būvdarbu uzsākšanas priekšnoteikumu savlaicīgai izpildei. Minētais neizmaina iepirkuma prasības un attiecas uz līguma izpildes posmu. Līguma projekta 4.4. punkts netiek grozīts.
14.jautājums

Līguma projekta 4.21.punkts
Lūdzu paskaidrot, ko Pasūtītājs šajā punktā ir domājis -  kādas izmaiņas dokumentos jāiesniedz būvvaldē?

Lūdzu apliecināt, ka šajā punktā minētais nosacījums neattiecas uz projektēšanas kļūdām, ko atklājis Būvuzņēmējs

14.atbilde
Pasūtītājs skaidro, ka šis punkts piemērojams kopsakarā ar Līguma 4.20. punktu un attiecas uz tādām izmaiņām, kuras ierosina Būvuzņēmējs. Minētais punkts nav attiecināms uz gadījumiem, kad Būvuzņēmējs līgumā noteiktajā kārtībā informē Pasūtītāju par būvprojektā konstatētām kļūdām vai nepilnībām. Līguma projekta 4.21. punkts netiek grozīts.

15.jautājums

Līguma projekta 7.1.4.punkts
Ņemot vērā, ka būvatļauja jau ir saņemta lūdzam precizēt šo punktu.

15.atbilde
Pasūtītājs skaidro, ka minētais apakšpunkts attiecas uz Darbu sagatavošanu un to uzsākšanai nepieciešamo dokumentu, saskaņojumu un atļauju nodrošināšanu tādā apjomā, kāds attiecināms uz Būvuzņēmēju līguma izpildes posmā. Ja būvatļauja jau ir saņemta, šis punkts nevar tikt piemērots tādā veidā, kas uzliktu Būvuzņēmējam pienākumu atkārtoti saņemt jau izsniegtu būvatļauju. Līguma projekta 7.1.4. apakšpunkts netiek grozīts.

16.jautājums

Līguma projekta 7.1.15. punkts
1)
Minētais  punkts nosaka Būvuzņēmēja atbildību par zaudējumiem kopumā, gan par tiešiem, gan netiešiem zaudējumiem. Mēs lūdzam apsvērt no šī punkta izslēgt atbildību par netiešiem zaudējumiem, īpaši, par nejaušiem, soda vai izrietošiem zaudējumiem, tostarp, bet ne tikai, peļņas, ieņēmumu vai uzņēmējdarbības zaudējumiem. Šī ir ierasta prakse komercdarījumos un nodrošina taisnīgu risku sadalījumu.

Lūdzam šajā punktā precizēt:

1) ka tiek pieprasīti tikai tieši zaudējumi

2) tiešie zaudējumi tiek ieturēti atbilstoši Pasūtītāja rakstveidā noformētajam un Būvuzņēmējam iesniegtajam radušos zaudējumu aprēķinam.

16.atbilde

Pasūtītājs skaidro, ka Būvuzņēmēja atbildība par zaudējumiem piemērojama tikai tad, ja konstatējama Būvuzņēmēja vainojama rīcība vai bezdarbība, zaudējumu esamība un cēloņsakarība starp šādu rīcību vai bezdarbību un radītajiem zaudējumiem. Zaudējumu atlīdzināšanas jautājumi tiks vērtēti saskaņā ar līguma noteikumiem un Latvijas Republikā spēkā esošajiem normatīvajiem aktiem Līguma projekta. 7.1.15. apakšpunkts netiek grozīts.
17.jautājums

Līguma 7.2.4.punkts
Ņemot vērā, ka Projekta kļūdas nav Būvuzņēmēja atbildība, lūdzam papildināt šo punktu ar nosacījumu, ka iestājoties šajā punktā minētajiem apstākļiem, Būvuzņēmējam ir tiesības uz kompensāciju un termiņa pagarinājumu.

17.atbilde

Līguma projekta 7.2.4. apakšpunkts netiek grozīts. Pasūtītājs skaidro, ka šis punkts regulē Būvuzņēmēja tiesības apturēt Darbu izpildi gadījumos, kad tehniskajā dokumentācijā konstatētas nopietnas kļūdas vai nepilnības, kas var apdraudēt Objekta drošu ekspluatāciju vai cilvēku dzīvību vai veselību. Jautājumi par Darbu izpildes termiņa pagarinājumu ir regulēti Līguma 16.3.3. apakšpunktā. Iespējamie finanšu jautājumi šādā gadījumā vērtējami konkrētās situācijas apstākļos, ievērojot līguma noteikumus un spēkā esošos normatīvos aktus.
18.jautājums

Līguma projekta 10.7.punkts
Lūdzam apstiprināt, ka defektu akts tiks iesniegts Būvuzņēmējam 10 darba dienu laikā no Darbu izpildes akta saņemšanas dienas:

 Ja Pasūtītājs konstatē neizpildītos Darbus, defektus vai atkāpes no Līguma noteikumiem vai Projekta, Darbu pieņemšanu pārtrauc un ne vēlāk kā 10 (desmit) darba dienu laikā tiek sastādīts akts, kurā uzskaitīti visi konstatētie defekti/trūkumi un atkāpes no Līguma noteikumiem un Projekta un/vai Latvijas Republikā spēkā esošajiem normatīvajiem aktiem.

18.atbilde

Līguma projekta 10.7. punkts netiek grozīts. Pasūtītājs skaidro, ka Pasūtītājs izskata Būvuzņēmēja iesniegtos aktus ne vēlāk kā 10 darba dienu laikā. Ja šajā termiņā tiek konstatēti neizpildīti darbi, defekti vai atkāpes, Pasūtītājs rīkojas līgumā noteiktajā kārtībā, tostarp sastāda aktu par konstatētajiem defektiem/trūkumiem vai atkāpēm.
19.jautājums

Līguma projekta 11.5. punkts
Saskaņā ar Ministru kabineta 2014.gada 2.septembra noteikumiem Nr.529 “Ēku būvnoteikumi” 176.2 punktu Šo noteikumu  būvdarbu garantijas termiņš nav piemērojams iekārtām, kas tiek uzstādītas būvdarbu laikā. Iekārtu garantijas termiņu nosaka attiecīgās iekārtas ražotājs iekārtas tehniskajā dokumentācijā.

Attiecīgi iekārtu garantijas termiņš var būt arī īsāks nekā 24 mēneši, jo to ir paredzējis iekārtu ražotājs.

Lūdzam precizēt Līguma 11.5. p. redakciju atbilstoši MK 529 regulējumam.

19.atbilde

Līguma projekta 11.5. punkts netiek grozīts. Pasūtītājs skaidro, ka līguma noteikumi par garantiju tiks piemēroti kopsakarā ar Līguma 11.4. punktu, iepirkuma dokumentāciju un spēkā esošajiem normatīvajiem aktiem. Attiecībā uz iekārtām garantijas jautājumi tiks vērtēti, ievērojot attiecīgās iekārtas tehnisko dokumentāciju un piemērojamo normatīvo regulējumu. Minētais nerada atšķirīgu vai jaunu prasību pretendentiem piedāvājuma sagatavošanai.
20.jautājums

Līguma projekta 11.12.punkts
Ar šo pretendents norāda, ka Būvuzņēmējs nav atbildīgs un nevar uzņemties atbildību par citu personu veiktajiem darbiem Objektā. Minētais ir pretrunā ar 2014.gada 2.septembra noteikumiem Nr.529 “Ēku būvnoteikumi” 176. punktu, kas nosaka,  ka būvdarbu veicējs par saviem līdzekļiem novērš būvdarbu defektus, kas atklājušies pēc ēkas vai tās daļas nodošanas ekspluatācijā , t.i., defektus, kas attiecas uz tieši Būvuzņēmēja veiktajiem darbiem, nevis citu trešo personu veiktajiem darbiem objektā. Būvuzņēmējam  tajā skaitā nav pienākums novērst defektus, kas radušies cēloņsakarībā ar citas personas veiktajiem darbiem objektā. 

Tajā skaitā, pretendents norāda, ka atbilstoši regulējumam, Par būvdarbu defektiem, kas radušies garantijas termiņa laikā, netiek uzskatīts būves dabiskais nolietojums, kā arī defekti, kas radušies ēkas nepareizas ekspluatācijas dēļ, ja būvdarbu veicējs pirms ēkas nodošanas ekspluatācijā ir nodevis būvniecības ierosinātājam ēkas ekspluatācijas instrukciju ar pilnīgu informāciju par ēkas ekspluatācijas prasībām.

Ņemot vērā iepriekš minēto, Būvuzņēmējs norāda, ka ir atbildīgs tikai par tiem Darbiem un būvizstrādājumiem, ko pats (ar saviem apakšuzņēmējiem) ir izbūvējis Līguma ietvaros un nevar uzņemties ne juridisku, ne finansiālu risku par cita uzņēmēja veiktajiem darbiem. Lūdzu izslēgt šo punktu.

20.atbilde

Līguma projekta 11.12. punkts netiek izslēgts. Pasūtītājs skaidro, ka minētais punkts attiecas uz defektiem, kas izriet no Būvuzņēmēja vai tā līguma izpildē piesaistīto personu darbības vai bezdarbības. Punkts nav attiecināms uz tādiem defektiem, kuru cēlonis nav saistīts ar Būvuzņēmēja vai tā piesaistīto personu veikto darbu. Līguma izpildē atbildība par defektiem tiks vērtēta, ievērojot cēloņsakarību, līguma noteikumus un spēkā esošos normatīvos aktus.
21.jautājums

Līguma projekta 13.1.punkts
Lūdzam papildināt minēto punktu šādā redakcijā:

Līguma izbeigšanas gadījumā īpašuma tiesības uz Objektu un visiem izmatotajiem materiāliem Darbu veikšanas laikā pāriet Pasūtītāja īpašumā pēc pilnīgas to apmaksas.

21.atbilde

Līguma projekta 13.1. punkts netiek grozīts. Pasūtītājs skaidro, ka šis punkts ir piemērojams kopsakarā ar tā pirmo teikumu, kurā norādīts, ka Pasūtītājam ir īpašuma tiesības uz Objektu un visiem pilnībā apmaksātajiem Darbiem, izmantotajiem materiāliem un ar Darbiem saistīto dokumentāciju. Līguma izbeigšanas gadījumā norēķini veicami līgumā noteiktajā kārtībā.

22.jautājums

Līguma projekta 15.10; 15.13.punkts
Ar šo līguma punktu redakciju Pasūtītājs ir pielīdzis sev tiesības saņemt dubulto līgumsodu:

-
Ja Būvuzņēmējs neveic Darbu izpildi Līgumā noteiktajā termiņā, Pasūtītājam ir tiesības no Būvuzņēmēja ieturēt līgumsodu 0,5%  apmērā […];

-
neievēro Darbu izpildes grafikā norādīto konkrēto Darbu pozīcijas izpildes termiņus – līgumsodu 200 EUR (divi simti euro) apmērā.

Ar šo pretendents norāda, ka dubultā līgumsoda piemērošana neatbilst samērīguma un taisnīguma principiem. Ar to parasti saprot situāciju, kad par vienu un to pašu pārkāpumu vai saistību neizpildi tiek piemērots vairāk nekā viens līgumsods;

Ņemot vērā iepriekš

22.atbilde

Līguma projekta 15.13. punkts netiek izslēgts. Pasūtītājs skaidro, ka Līguma 15.10. punkts attiecas uz Darbu izpildes gala termiņa kavējumu, savukārt Līguma 15.13. punkts attiecas uz Darbu izpildes grafikā norādītu konkrētu darbu pozīciju termiņu neievērošanu. Tādējādi minētie punkti regulē atšķirīgus pārkāpumus. Vienlaikus līguma 15.27. punkts paredz kopējo līgumsodu apmēra ierobežojumu.
23.jautājums

Līguma projekta 15.22.punkts
16.2.p.nosaka,ka:

Pasūtītājam ir tiesības veikt Līguma grozījumus saskaņā ar PIL 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:

16.1.1.
grozījumi ir nebūtiski;

16.1.2.
grozījumi ir būtiski un tiek izdarīti PIL 61.panta trešajā daļā minētajos gadījumos, 

16.1.3.
grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.

Lūdzam paskaidrot, kāpēc līguma 15.22.punkta noteiktajā gadījumā Būvuzņēmējam tiks piemērots līgumsods , ja 16.2.punkts neattiecas un Būvuzņēmēja pārkāpumiem.

23.atbilde

Līguma projekta 15.22. punktā ir konstatēta tehniska pārrakstīšanās kļūda atsaucē uz līguma punktu. Pareizā atsauce ir uz Līguma 16.12. punktu. Minētais precizējums nemaina līguma tiesisko regulējumu pēc būtības un nerada jaunas prasības pretendentiem piedāvājuma sagatavošanai; tehniskā kļūda tiks novērsta, sagatavojot līgumu parakstīšanai.
24.jautājums
Līguma projekta 15.23.punkts
Ņemot vērā, ka uz Līguma laušanas brīdi ievērojama daļa Objektam paredzētu materiālu ir piegādāta objektā bet vēl nav uzstādīta, lūdzam precizēt minēto punktu šādā redakcijā:

Ja Pasūtītājs izbeidz pirms termiņa noslēgto Līgumu, tas pilnībā norēķinās ar Būvuzņēmēju par jau faktiski izpildītajiem Darbiem, iegādātajiem materiāliem un sedz Būvuzņēmēja tiešos zaudējumus, bet ja Līgums tiek izbeigt Būvuzņēmēja saistību pilnīgas vai daļējas neizpildes dēļ, Pasūtītājs norēķinās ar Būvuzņēmēju par faktiski izpildītiem Darbiem un Objektā piegādātajiem, bet vēl neiestrādātiem materiāliem, ko ar attiecīgu aktu Pasūtītājs ir akceptējis, ieturot aprēķināto līgumsodu.

24.atbilde

Līguma projekta 15.23. punkts netiek grozīts. Pasūtītājs skaidro, ka, ja līgums tiek izbeigts Būvuzņēmēja saistību pilnīgas vai daļējas neizpildes dēļ, norēķini tiek veikti par faktiski izpildītiem un ar attiecīgu aktu Pasūtītāja akceptētiem Darbiem, ievērojot līguma noteikumus. Jautājumi par neatsaucamiem pasūtījumiem un apmaksātiem materiāliem līgumā ir regulēti citos gadījumos, tostarp Līguma 16.8. un 16.10.2. punktā, ja materiālu iegāde iepriekš saskaņota ar Pasūtītāju.
25.jautājums
Līguma projekta 15.25.punkts
Lai samērotu Būvuzņēmēja un Pasūtītāja intereses un minēto izteikt šādā redakcijā:

Ja Būvuzņēmējs neievēro kādu no Līgumā minētajiem punktiem, Pasūtītājs nosūta Būvuzņēmējam paziņojumu ar pienākumu novērst pārkāpumu 5 darba dienu laikā. Ja Būvuzņēmējs minēto pārkāpumu nenovērš Pasūtītāja norādītajā termiņā, Pasūtītājam ir tiesības aprēķināto līgumsodu ieturēt no Būvuzņēmējam izmaksājamās Līguma summas, par ko Pasūtītājs informē Būvuzņēmēju

25.atbilde

Līguma projekta 15.25. punkts netiek grozīts. Pasūtītājs skaidro, ka līgumsodu piemērošanas priekšnoteikumi, apmēri un piemērošanas gadījumi ir noteikti Līguma 15. nodaļā. Ne visi līgumsoda piemērošanas gadījumi pēc būtības ir tādi, kuros pārkāpumu iespējams novērst papildu 5 darba dienu termiņā, tādēļ piedāvātā vispārīgā kārtība nav piemērojama visiem līgumā paredzētajiem pārkāpumu veidiem. Pasūtītājs par aprēķinātā līgumsoda ieturējumu informēs Būvuzņēmēju līgumā noteiktajā kārtībā.
26.jautājums

Līguma projekta 16.8.punkts
Lūdzam papildināt minēto punkta pēdējo teikumu ar nosacījumu, ka:

Pasūtītājs Līguma summas ietvaros ir tiesīgs mainīt būvprojektā norādīto Darbu apjomus, pamatojoties uz Darbu gaitā sastādītiem aktiem un normatīvajos aktos noteiktajos gadījumos saskaņojot izmaiņas būvvaldē. Iestājoties šajā punktā minētajam gadījumam, Būvuzņēmējam ir tiesības saņemt Līguma termiņa pagarinājumu, ja Darbu apjomu maiņa ir ietekmējusi laika grafiku.

26.atbilde

Līguma projekta 16.8. punkts netiek grozīts. Pasūtītājs skaidro, ka jautājumi par Darbu izpildes termiņa izmaiņām ir regulēti Līguma 16.3.3. apakšpunktā. Ja Darbu apjoma izmaiņas objektīvi ietekmēs Darbu izpildes termiņu, šāds jautājums tiks vērtēts līgumā noteiktajā kārtībā, ievērojot faktiskos apstākļus un spēkā esošo normatīvo regulējumu.
27.jautājums
Līguma projekta 16.10.2.punkts
1.lai pretendents varētu plānot savus cilvēku resursus lūdzu norādīt, uz kādu termiņu Pasūtītājs plāno apturēt darbus līguma ietvaros.

2.
lūdzu papilināt, ka Pasūtītājs apmaksā arī Būvuzņēmēja tiešos zaudējumus, kas rodas pārtraukšanas gadījumā.

27.atbilde

Līguma projekta 16.10.2. apakšpunkts netiek grozīts. Pasūtītājs skaidro, ka pirms līguma izpildes nav iespējams iepriekš noteikt iespējamas līguma darbības apturēšanas ilgumu, jo tas atkarīgs no konkrētajiem faktiskajiem un tiesiskajiem apstākļiem. Ja līguma darbības apturēšana būs nepieciešama, Puses rīkosies līgumā noteiktajā kārtībā, tostarp sastādot Darbu apturēšanas aktu un, ja nepieciešams, vienojoties par turpmāko līguma izpildi. Norēķini šādā gadījumā veicami Līguma 16.10.2. punktā paredzētajā apjomā.
28.jautājums
Līguma projekta 16.12.5.7.punkts
Lūdzam precizēt minēto punktu šādā redakcijā:

Būvuzņēmējs kavē Līguma izpildes termiņu ilgāks par 20 (divdesmit) kalendārām dienām savas vainas dēļ;
28.atbilde
Līguma projekta 16.12.5.7. apakšpunkts netiek grozīts. Pasūtītājs skaidro, ka minētais punkts tiks piemērots kopsakarā ar līguma noteikumiem par Darbu izpildes termiņa pagarināšanu, nepārvaramas varas apstākļiem un citiem no Būvuzņēmēja neatkarīgiem apstākļiem. Vienpusējas līguma izbeigšanas priekšnoteikumi katrā gadījumā tiks vērtēti, ievērojot konkrētos faktiskos apstākļus, līguma noteikumus un spēkā esošos normatīvos aktus.
29.jautājums
Lokālā tāmē Nr.1,8 “Iekšējie apdares darbi” pozīcijā Nr.6 ir jāuzstāda: “Dekoratīvā skaņas izkliedes sienas konstrukcija uz 12mm bieza bērza saplākšņa pamatnes …… Logu un durvju aizkari, kokvilnas audums, blīvums 400-600 g/m2 vai absorbcijas koeficienta vērtības, kā norādīts zemāk, attālums no virsmas 130 mm. Krokojums ½ logiem, krokojums 1/3 skatuves sienai (absorbcijas dati: αw 0,6, klase C)…..”.

Lai sagatavotu korektu piedāvājumu, lūdzam izdalīt šo pozīciju par logu un durvju aizkariem atsevišķi un izsniegt šo aizkaru platumu, augstumu, specifikāciju u.c. informāciju.

29.atbilde

Iepirkuma stadijā pozīcija netiks izdalīta. Specifiskas detaļas tiks saskaņotas būvdarbu gaitā ar projekta autoru un pasūtītāju.
30.jautājums

1.
Lokālajā tāmē Nr.1,9 Ārējie apdares darbi 36. pozīcijā ir velonovietnes dekoratīvā siena 43,46 m2, taču projekta specifikācijās nav atrodama šī sienas konstrukcija un specifikācija. 

Lūdzu sniegt skaidrojumu.
30.atbilde

Detalizēts rasējums tiks izstrādāts būvniecības laikā.
31.jautājums

2.
Lūdzu precizēt Lokālā tāme Nr.1,9 Ārējie apdares darbi:

60. pozīcija Montēt margas rampai ieskaitot visus stiprinājumus un palīgmateriālus;

61. pozīcija Montēt margas pie evakuācijas kāpnēm, ieskaitot visus stiprinājumus un palīgmateriālus;

 62. pozīcija Montēt margas zaļajam jumtam, ieskaitot visus stiprinājumus un palīgmateriālus.

       Kur atrodamas specifikācijas šīm pozīcijām (margām)? Lūdzu sniegt informāciju.
31.atbilde

Detalizēts rasējums tiks izstrādāts būvniecības laikā.
Lūdzam pretendentus ņemt vērā līguma projekta 18.4. punktā noteikto “Tās Līguma attiecības, kuras nav atrunātas Līguma tekstā, tiek regulētas saskaņā ar Latvijas Republikā spēkā esošajiem normatīvajiem aktiem.”.
Vienlaikus informējam pretendentus, ka pasūtītājs ir saņēmis pozitīvu eksperta atzinumu par izstrādāto būvprojektu.
Iepirkuma komisijas sniegtās atbildes ir neatņemama iepirkuma sastāvdaļa un ir saistošas visiem pretendentiem
